CELEX: 22017D1059
Language: sk
Date: 2015-10-30 00:00:00
Title: Rozhodnutie Spoločného výboru EHP č. 270/2015 z 30. októbra 2015, ktorým sa mení príloha II (Technické predpisy, normy, skúšky a certifikácia) a príloha XX (Životné prostredie) k Dohode o EHP [2017/1059]

22.6.2017   
               
               
                  SK
               
               
                  Úradný vestník Európskej únie
               
               
                  L 161/55
               
            ROZHODNUTIE SPOLOČNÉHO VÝBORU EHP
      č. 270/2015
      z 30. októbra 2015,
      ktorým sa mení príloha II (Technické predpisy, normy, skúšky a certifikácia) a príloha XX (Životné prostredie) k Dohode o EHP [2017/1059]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Smernica Európskeho parlamentu a Rady 2009/30/ES z 23. apríla 2009, ktorou sa mení a dopĺňa smernica 98/70/ES, pokiaľ ide o kvalitu automobilového benzínu, motorovej nafty a plynového oleja a zavedenie mechanizmu na monitorovanie a zníženie emisií skleníkových plynov a ktorou sa mení a dopĺňa smernica Rady 1999/32/ES, pokiaľ ide o kvalitu paliva využívaného v plavidlách vnútrozemskej vodnej dopravy, a zrušuje smernica 93/12/EHS (1), sa má začleniť do Dohody o EHP.
               
            
                  (2)
               
               
                  Smernicou 2009/30/ES sa zrušuje smernica Rady 93/12/EHS (2), ktorá je začlenená do Dohody o EHP a ktorá sa v dôsledku toho má z Dohody o EHP vypustiť.
               
            
                  (3)
               
               
                  Prílohy II a XX k Dohode o EHP by sa preto mali zodpovedajúcim spôsobom zmeniť.
               
            PRIJAL TOTO ROZHODNUTIE:
      Článok 1
      Kapitola XVII prílohy II k Dohode o EHP sa mení takto:
      
                  1.
               
               
                  V bode 6a (smernica 98/70/ES Európskeho parlamentu a Rady) sa dopĺňa táto zarážka:
                  
                              „—
                           
                           
                              
                                 32009 L 0030: Smernica 2009/30/ES Európskeho parlamentu a Rady z 23. apríla 2009 (Ú. v. EÚ L 140, 5.6.2009, s. 88).“
                           
                        
            
                  2.
               
               
                  V bode 6a (smernica 98/70/ES Európskeho parlamentu a Rady) sa dopĺňa:
                  
                              „c)
                           
                           
                              V článku 2 ods. 5 sa za slovo „Fínsko“ vkladá slovo „Island“ a za slovo „Litva“ slovo „Nórsko“.
                           
                        
                              d)
                           
                           
                              V článku 3 ods. 4 sa za prvý pododsek vkladá tento pododsek:
                              „Island môže počas letného obdobia povoliť uvedenie automobilového benzínu s obsahom etanolu alebo metanolu s maximálnym tlakom pár 70 kPa na trh pod podmienkou, že použitý etanol je biopalivo alebo že úspora emisií skleníkových plynov z používania metanolu spĺňa kritériá uvedené v článku 7b ods. 2“
                           
                        
                              e)
                           
                           
                              Články 7a až 7e sa nevzťahujú na Lichtenštajnsko.
                           
                        
                              f)
                           
                           
                              Článok 7b ods. 6 sa nevzťahuje na štáty EZVO.“
                           
                        
            
                  3.
               
               
                  Znenie bodu 6 (smernica Rady 93/12/EHS) sa vypúšťa.
               
            Článok 2
      V bode 21ad (smernica Rady 1999/32/ES) prílohy XX k Dohode o EHP sa dopĺňa táto zarážka:
      
                  „—
               
               
                  
                     32009 L 0030: Smernica 2009/30/ES Európskeho parlamentu a Rady z 23. apríla 2009 (Ú. v. EÚ L 140, 5.6.2009, s. 88).“
               
            Článok 3
      Znenie smernice 2009/30/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 4
      Toto rozhodnutie nadobúda účinnosť 1. novembra 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 5
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
      
         V Bruseli 30. októbra 2015
         
            
               Za Spoločný výbor EHP
            
            
               predsedníčka
            
            Oda SLETNES
         
      
      
         (1)  Ú. v. EÚ L 140, 5.6.2009, s. 88.
      
         (2)  Ú. v. ES L 74, 27.3.1993, s. 81.
      
         (*1)  Ústavné požiadavky neboli oznámené.